wickkiey/tamil-wikipedia-chunked huggingface dataset:
# கன்னன்குடா

## பிரபலமானவர்கள்

- ஸ்ரீ சற்குரு புண்ணியரெத்தினம் சுவாமிகள்
- கலாபூசணம் பாலகப்போடி அண்ணாவியார்
- முன்னாள் நாடாளுமன்ற உறுப்பினர் செல்வி க. தங்கேஸ்வரி
# டயலொக் தொலைக்காட்சி

**டயலொக் தொலைக்காட்சி** *(Dialog TV)* எனப்படுவது இலங்கையில் டி. டீ. எச் சேவையினை வழங்கும் ஒரு நிறுவனமாகும்.  
2005 முதல் டயலொக் டெலிகொம் நிறுவனம் செய்மதியூடாக தமது சேவையை வழங்கி வருகிறது. கட்டணம் செலுத்தி இலங்கையில் எப்பிரதேசத்திலும் இதனது சேவையினைப் பெறமுடியும். சர்வதேச ஆங்கிலத் தொலைக்காட்சி அலைவரிசைகள், இந்தியத் தொலைக்காட்சி அலைவரிசைகள் மற்றும் உள்நாட்டுத் தொலைக்காட்சி அலைவரிசைகளைத் தமது சேவைகளில் வழங்கி வருகின்றது.
# கன்டொண் கோபுரம்

**கன்டொண் கோபுரம்**, என்பது சீனா, குவான்ஸோவில் ஹைசு மாவட்டத்திலுள்ள ஒரு அவதானிப்புக் கோபுரம் ஆகும். இது வரலாற்று ரீதியில் குவன்ங்ஸோ என அறியப்படுகின்றது. இக்கோபுரம் 2009 ஆம் ஆண்டு முழுமைபெற்றாலும் இதன் பயன்பாடு 29 செப்டம்பர் 2009 இல் ஆசிய விளையாட்டுப் போட்டிகளின் நிமித்தம் ஆரம்பிக்கப்பட்டது.
# ஓட்டோ சுழற்சி

**ஓட்டோ சுழற்சி** (Otto Cycle) என்பது உள் எரி பொறியில் பயன்படும் ஒரு வெப்பஇயக்கச் சுழற்சி ஆகும். இது ஊடாடு உந்துதண்டு (அல்லது ஆடுதண்டு) கொண்ட பொறி பற்றல் எந்திரத்தின் இயக்கத்தை விவரிக்க வல்லது. நிக்கோலஸ் ஓட்டோ என்னும் செருமானியப் பொறியாளரால் இது கண்டுபிடிக்கப்பட்டது. இதில், கொள்ளளவு மாறாத நிலையில் எரிப்பு (combustion) நிகழ்கிறது. அதாவது வெப்ப இயக்கச் சுழற்சியின் போது கொள்ளளவை மாறிலியாக வைத்துக்கொண்டு எரிப்பு நிகழ்கிறது. இந்தச் சுழற்சியில் மாறாக் கொள்ளளவில் வெப்பமாக்கல் நிகழ்வு இரண்டும், அகவெப்பமாறா நிலையில் கொள்ளளவு சுருங்குதல் மற்றும் விரிவடைதல் நிகழ்வும் நடைபெறுகின்றன. இதனை அழுத்தம்-கொள்ளளவு விளக்கப் படம் மூலம் எளிதாகப் புரிந்துகொள்ள இயலும்.
# ஓட்டோ சுழற்சி

## **வழிமுறை**

இவ்வழிமுறைகளைப் பின்வருமாறு விளக்கலாம்  
:வழிமுறை 1-2 : அகவெப்பமாறா நிலையில் கொள்ளளவு குறையும் நிகழ்வு  
:வழிமுறை 2-3 : மீளக்கூடிய மாறாக் கொள்ளளவில் வெப்பமாக்கல் நிகழ்வு  
:வழிமுறை 3-4 : அகவெப்பமாறா நிலையில் கொள்ளளவு விரிவடைதல் நிகழ்வு  
:வழிமுறை 4-1 : மீளக்கூடிய மாறாக் கொள்ளளவில் குளிர்விக்கும் நிகழ்வு  
இந்த வழிமுறையின் மூலமாகப் பெட்ரோல் வெப்ப இயக்கப் பொறி இயங்குகிறது. இது வெப்ப ஆற்றலை வேலை ஆற்றலாக மாற்ற உதவுகிறது.  
:W<sub>உள்</sub> - என்பது வாயு சுருங்குவதன் மூலமாக உந்துதண்டினால் செய்யப்பட்ட வேலை ஆற்றல்
:Q<sub>உள்</sub> - என்பது பெட்ரோல் அல்லது எரிபொருள் மூலமாக உருவாக்கப்பட்ட வெப்ப ஆற்றல்
:W<sub>வெளி</sub> - என்பது வாயு விரிவடைதன் மூலமாக உந்துதண்டினால் செய்யப்பட்ட வேலை ஆற்றல்
:Q<sub>வெளி</sub> - என்பது மீதமுள்ள எரிபொருளின் வெப்ப ஆற்றல்  
::*உள்* என்பது உள்ளீட்டையும் *வெளி* என்பது வெளியீட்டையும் குறிக்கும்.
# வெஸ்ட்மின்ஸ்டர் நகரம்

**வெஸ்ட்மின்ஸ்டர் நகரம் ** (*City of Westminster*) இங்கிலாந்தின் லண்டன் நகரத்தின் பெரும்பான்மையான மையப்பகுதியையும் வெஸ்ட் என்டின் பெரும்பகுதியை உள்ளடக்கி அமைந்துள்ள ஓர் லண்டன் உள்ளாட்சிப் பகுதி (பரோ) ஆகும். இது பழைமை வாய்ந்த லண்டன் நகரப்பகுதிக்கு மேற்கிலும் கென்சிங்டன் மற்றும் செல்சியா வேந்திய பரோவிற்கு நேர் கிழக்கிலும் தேம்சு ஆற்றிற்கு வடக்கிலும் அமைந்துள்ளது. 1965ஆம் ஆண்டில் லண்டன் மாநகரமாக மாற்றியமைக்கப்பட்டபோது இந்த பரோ உருவாக்கப்பட்டது. உருவான சமயத்தில் இதற்கு நகரத்திற்கான தகுநிலை வழங்கப்பட்டது.  
இந்த பரோவில் பல பெரிய பூங்காக்களும் திறந்தவெளிகளும் இருந்தபோதும் மக்களடர்த்தி கூடுதலாகவே உள்ளது. இந்த நகரத்தின் மக்கள்தொகை 2008ஆம் ஆண்டுக் கணக்கெடுப்பின்படி 236,000.உள்ளாட்சி அமைப்பு வெஸ்ட்மின்ஸ்டர் நகராட்சி மன்றம் ஆகும்.  
பொதுவாக லண்டனுடன் தொடர்புபடுத்திப் பேசப்படும் பல இடங்கள் இந்த பரோவில் அமைந்துள்ளன. அவற்றில் சில: பக்கிங்காம் அரண்மனை, வெஸ்ட்மின்ஸ்டர் அரண்மனை, 10 டௌனிங் தெரு. பல பகுதிகளாக பிரிக்கப்பட்டுள்ள இந்த பரோவில் பழங்கால அரசியல் மாவட்டமான வெஸ்ட்மின்ஸ்டர் அரண்மனையைச் சுற்றிய வெஸ்ட்மின்ஸ்டர் மாவட்டம் உள்ளது. அங்காடிகள் நிறைந்த பகுதியாக ஆக்சுஃபோர்டு தெரு, ரிஜென்ட் தெரு, பிக்காடெலி மற்றும் பான்ட் தெரு உள்ளன.இரவுநேரக் களியாட்டங்களுக்கு சோஹோ பகுதி உள்ளது.
# வெஸ்ட்மின்ஸ்டர் நகரம்

## வெளியிணைப்புகள்

- City of Westminster
- Westminster, by Sir Walter Besant and Geraldine Edith Mitton and A. Murray Smith, 1902, from Project Gutenberg
- Westminster City Council YouTube channel
# ராஜ்காட் மின் நிலையம்

**ராஜ்காட் மின் நிலையம்** தில்லியில் அமைந்துள்ளது. இந்திரபிரஸ்தா மின் உற்பத்தி கூட்டுறவு லிமிடெட் ஆல் நிர்வகிக்கப்படும் இம்மின்நிலையம் நிலக்கரியை எரிபொருளாக உபயோகிக்கிறது.
# ராஜ்காட் மின் நிலையம்

## மின் நிலையம்

நாசிக் அனல் மின்நிலையம் 135 MW உற்பத்தித் திறனை கொண்டுள்ளது. முதல் பிரிவு 1989-90 களில் ஆரம்பிக்கப்பட்டது. பிறகு இரண்டாவது பிரிவு சேர்க்கப்பட்டது. இது இந்திரபிரஸ்தா மின் உற்பத்தி கூட்டுறவு லிமிடெட் ஆல் நிவக்கிக்கப்படும் இரண்டு அனல் மின்நிலையங்களுள் ஒன்றாகும்.மற்றொன்றான இந்திரபிரஸ்தா மின்நிலையம் மூடப்பட்டுவிட்டது. இதற்கு நீர் ஆதாரம் யமுனை ஆறாகும். இந்த மின் நிலையத்திற்கு நிலக்கரி NCL மற்றும் BINA சுரங்களிலிருந்து அனுப்பப்படுகிறது..
# ராஜ்காட் மின் நிலையம்

## நிறுவப்பட்ட திறன்

| நிலை I | 1 | 67.5 | 1989-90 | செயல்பாட்டிலுள்ளது |
| --- | --- | --- | --- | --- |
| நிலை I | 2 | 67.5 | 1989-90 | செயல்பாட்டிலுள்ளது |
# அழுத்தவிகிதம்

**அழுத்தவிகிதம்** (*Compression ratio*) என்பது ஒரு உள் எரி பொறி அல்லது வெளி எரி பொறியின் எரி அறையின் குறைந்தபட்ச கன அளவுக்கும் அதிகபட்ச கன அளவுக்கும் உள்ள விகிதமாகும். இது எரி பொறியின் அடிப்படைப் பண்பாகும். ஒரு பொறியின் உருளையின் உள்ளே உலக்கை அல்லது அழுந்துருள் (piston) இயங்கும்போது ஏற்படும் இயக்கப்பருமன், இறுதிப் பருமன் ஆகிய இரண்டும் சேர்ந்த கூட்டுப்பருமனுக்கும், இறுதிப் பருமனுக்கும் உள்ள விகிதமே **அமுக்க விகிதம்** (compression ratio) என வரையறுக்கப் படுகிறது. இது உருளையின் வடிவத்தைப் பொறுத்தமையும் இயல்பான அழுக்க விகிதமாகும். நடைமுறையில் உள்ள அமுக்க விகிதம், இயல்பு அமுக்க விகிதத்தை விடக் குறைவாகவே இருக்கும். இதற்குக் காரணம் உட்பெறு வழியிதழின் (inlet valve) தாழ்த்தமான திறப்பால் (delayed opening), பருமன் திறமை (volumeric efficiency) குறைவதேயாகும். தீப்பொறி கொண்டு, மூட்டி எரியவிடும் பொறிகளில், அமுக்க விகிதம், இத்தகைய பொறிகளில், இயல்பாக உள்ள மிக நீண்ட நேரத் திறப்பால் ஏற்படும் அடிப்பு (knock) அல்லது இடிப்பால், வரம்புப்படுத்தப்படுகிறது. இந்த இடிப்பு, எரிபொருளின் மூலக்கூறுக் கட்டமைப்பு, எரிகலவையின் எரியும் முன்புள்ள வெப்பநிலை, எரிதல் நிகழும் வெளியின் வடிவம் அளவு. பற்றியெரியத் தொடங்கும் நேரம், ஆகிய பொறிக் கூறுபாடுகளைச் சார்ந்துள்ளது. எடுத்துக்காட்டாக, ஹெப்ட்டேனைவிட ஐசோ - ஆக்ட்டேன், பெஞ்சீன், எரிசாராயம்(alcohol) ஆகியவை அதிக அமுக்க.விகிதத்தில் எரிய ஏற்றன. அமுக்கித் தீமுட்டும் பொறிகளிலுள்ள உய்ய அமுக்க விகிதம் (critical compression ratio) எரிபொருளுக்குத் தீ மூட்டத் தேவையான அளவினதாகும். இது எரிபொருளையும் எரிதல் அல்லது கனற்சி நிகழும் உருளையின் வடிவத்தையும் பொறுத்தே அமைகிறது.
# அழுத்தவிகிதம்

## விகித வாய்ப்பாடு

அமுக்கம், விசை, வேலை, சக்தி ஆகியவை ஒன்றுக்கொன்று தொடர்பு உடைய எண்ணக்கருக்கள் ஆகும். யாதாயினும் ஒரு பரப்பின் ஓரலகுப் பரப்பளவு மீது அப்பரப்புக்குச் செங்குத்தாக செயற்படும் விசையானது அமுக்கம் எனப்படும்.
<pre>
விசை(force)
அமுக்கம் (pressure) = --------------
விசை செயற்படும் பரப்பளவு (area)  
</pre>
விசையின் அனைத்துலக அலகு (SI), நியூற்றன் (N) ஆகும். பரப்பளவின் அனைத்துலக அலகு, மீட்டர் ஆகும். அமுக்கம் சதுர மீட்டருக்கு, 1 நியூற்றன் ஆயின், அது ஒரு பஸ்கால் (Pa) என்று அழைக்கப் படுகிறது. பஸ்கால், அழுத்தத்தை அளக்கும் அனைத்துலக அலகு ஆகும். சில மாசுட்டா(Mazda-->SkyActiv) இயந்திரங்கள், 2012 ஆண்டிலிருந்து 14.0:1 என்ற அளவில் அழுத்தவிகிதங்களைப் பெற்றுத் திகழ்கின்றன. இதற்குரிய முக்கிய காரணம் யாதெனில், மேம்படுத்தப்பட்ட எரியூட்டப்பட்ட எரிபொருளின் புகையை வெளிவிடும் வழிமுறையாகும்.
# அழுத்தவிகிதம்

## பயன்பாடுகள்

நம் அன்றாட வாழ்வில் அழுக்கத்தை குறைப்பதனாலும், அதிகப் படுத்துவதாலும், பல பயன்களை நாம் பெறலாம்.
வீடு கட்டுதலில், செங்குத்தான முட்டுக் கம்பத்திற்குக் கீழே, ஒரு பலகையை வைத்தல் என்பது முட்டுக் கொடுக்கும் சந்தர்ப்பங்களில் பயனாகிறது. கட்டடங்களின் சுவர்களில், அக்கட்டிடத்தின் அடித்தளத்தினைக் காண, அதனை அகலமாகக் கட்டுவர் அதன் மேல் எழுப்பும் சுவரானது, அத்திவாரத்தின் மேல் அழுக்கத்தினைத் தந்து உறுதியைத்தரும். சேற்று நிலத்தில் நடந்தால், கால்களின் அழுத்தத்தால் கால்கள் புதையும். இதற்கு காரணமான அமுக்கத்தினை, அச்சேற்றில் குறைக்க, அதன் மீது ஒரு பலகையை வைத்து, அதன் மீது நடப்பர். இதனால் அமுக்கம் பரவலாக்கப் பட்டு, கால்கள் அழுந்தாது. தொடருந்து வண்டிகள் பயணிக்கும், இருப்புப் பாதையின் கீழ் கட்டைகளைச் சீராக்க வைப்பர். இதனால் இருப்புப்பாதையின் மேல் வண்டி செல்லும் போது, அதன் எடையினால் அதிகரிக்கும் அமுக்கம், கட்டைகளின் மேல் பரவலாகி சமன் ஆகும். கோடாரி, அலவாங்கு, உளி, ஆப்பு, கத்தி போன்றவற்றின் அலகுகளைக் கூராக்குவதனால், அதன் செயல் திறன் அதிகமாகும்.
அதே போன்று, தைக்கும் ஊசியின் முனையை கூராக்குவதால், அதன் அமுக்கம் குறைந்து, விரைவாகத் துளைக்கும். சோப்பினை இரு துண்டுகளாக மாற்ற கத்தியால் வெட்டுவது வழக்கம். மாறாக நூல் அல்லது மெல்லிய கம்பியை, சோப்பினைச் சுற்றி, இறுக அமுக்கி இழுக்கும் போது, அச்சோப்பு இரண்டு துண்டாகும். இவ்வாறு சிறுசிறு வேலைகளுக்கு நாம் அமுக்கத்தினைப் பயன்படுத்தினாலும், பெரிய அளவில் அல்லது இயந்திரங்களில் பயன்படுத்த, அதன் அமுக்க விகிதத்தைக் கணக்கிட வேண்டியுள்ளது.
# இந்திரபிரஸ்தா மின் உற்பத்தி கூட்டுறவு லிமிடெட்

**இந்திரபிரஸ்தா மின் உற்பத்தி கூட்டுறவு லிமிடெட்** ஆனது இந்தியாவில் உள்ள தில்லி அரசின் மின் உற்பத்தி நிறுவனமாகும்.
# இந்திரபிரஸ்தா மின் உற்பத்தி கூட்டுறவு லிமிடெட்

## உற்பத்தி திறன்

இந்திரபிரஸ்தா மின் உற்பத்தி கூட்டுறவு லிமிடெட்டின் நிறுவப்பட்ட உற்பத்தி திறனானது 31.07.2010-ன் படி 405 மெகாவாட் ஆகும். இதில் நிலக்கரி அடிப்படையிலான அனல் மின்நிலைய உற்பத்தி 135.00 மெகவாட் மற்றும் எரிவாயு அடிப்படையிலான மின்நிலைய உற்பத்தி 270.0 மெகாவாட் ஆகியவையும் உள்ளடங்கும்.
# வெஸ்ட்மின்ஸ்டர் பேராலயம்

இலண்டனில் உள்ள **வெஸ்ட்மின்ஸ்டர் பேராலயம் ** (Westminster Cathedral) இங்கிலாந்து மற்றும் வேல்சு கத்தோலிக்க மக்களின் தாய்க் கோவில் ஆகும். தவிர வெஸ்ட்மின்ஸ்டர் பேராயரின் மறைமாவட்ட ஆலயமாகவும் மண்டலப் பெருங்கோவிலாகவும் உள்ளது. இது *இயேசு கிறித்துவின் தூய திரு இரத்தத்திற்கு* நேர்ந்தளிக்கப்பட்டுள்ளது.  
இந்த தேவாலயம் உள்ள இடமானது முன்பு புனித பெனடிக்ட் (ஆசீர்வாதப்பர்) சபைத் துறவியரின் உடைமையாக இருந்தது. இக்கோவிலின் அண்மையிலுள்ள வெஸ்ட்மின்ஸ்டர் துறவியர் இல்லத்தை நிறுவியதும் அவர்களே. 1885ஆம் ஆண்டில் வெஸ்மின்ஸ்டர் உயர் மறைமாவட்டம் இந்த நிலத்தை வாங்கியது.  
இந்தப் பேராலயம் வெஸ்ட்மின்ஸ்டர் நகரத்தில் விக்டோரியா பகுதியில் அமைந்துள்ளது. இது இங்கிலாந்து மற்றும் வேல்சில் உள்ள கத்தோலிக்க தேவாலயங்களிலேயே மிகப் பெரியது. இதனை அருகிலுள்ள இங்கிலாந்து திருச்சபையின் வெஸ்ட்மின்ஸ்டர் துறவியர் இல்லத்துடன் குழப்பல் ஆகாது.  
வெஸ்ட்மின்ஸ்டர் பேராலயம் வெஸ்ட்மின்ஸ்டர் உயர் மறைமாவட்டப் பேராயரின் ஆட்சிபீடமாக உள்ளது. தற்போது மேதகு முனைவர் **வின்சென்ட் நிக்கோல்சு** பேராயராக உள்ளார். இம்மறைமாவட்டத்தின் முன்னாள் பேராயர்கள் அனைவருமே கர்தினால் நிலைக்கு உயர்த்தப்பட்டதைக் கருதும்போது, நிக்கோல்சும் விரைவில் கர்தினால் பதவி பெறுவார் என்று எதிர்பார்க்கப்படுகிறது.
# வெளி எரி பொறி

**வெளி எரி பொறி** (*External combustion engine*) ஒரு வெப்ப எந்திரமாகும். இதில் செயல்படு பாய்மத்தை பொறியின் சுவரை சூடேற்றியொ அல்லது வெப்பப் பரிமாற்றி மூலமொ வெப்பப்படுத்தபடுகிறது. வெப்பபடுத்தளினால் பாய்மமானது விரிவடையும் அதன் மூலம் இயக்கம் பெறப்பட்டு பயனுள்ள வேலை பெறப்படுகிறது. பின் பாய்மம் குளிர்விக்கப்பட்டு மீண்டும் பயன்படுத்தபடுகிறது.  
இதில் செயல்படு பாய்மம் எதன் கலவையாக வேண்டுமானளும் இருக்களாம். பொதுவாக ஸ்டிர்லிங் பொறியில் வாயு பயன்படுகிறது. நீராவிப் பொறியில் நீராவி செயல்படு பாய்மமாக செயல்படுகிறது.
# ரகீம் கரீம்

**ரகீம் கரீம்** (*Rahim Karim*, பிறப்பு: ஏப்ரல் 8 1978 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2000 ல், ஏ-தர துடுப்பாட்டப் போட்டியில் பங்குகொண்டார்.
# ரகீம் கரீம்

## வெளி இணைப்பு

ரகீம் கரீம் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.
# ஜார்ஜ் லோவ்

**ஜார்ஜ் லோவ் ** (* George Lowe *, பிறப்பு: மே 25 1915, இறப்பு: ஏப்ரல் 30 2008), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1949-1953 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜார்ஜ் லோவ்

## வெளி இணைப்பு

ஜார்ஜ் லோவ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.
# ஜார்ஜ் காட்டினாகிஸ்

**ஜார்ஜ் காட்டினாகிஸ் ** (*George Katinakis*, பிறப்பு: சூலை 25 1873, இறப்பு: மே 15 1943), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1904-1905 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜார்ஜ் காட்டினாகிஸ்

## வெளி இணைப்பு

ஜார்ஜ் காட்டினாகிஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.
# ரிச்சார்ட் காஃப்மன்

**ரிச்சார்ட் காஃப்மன் ** (*Richard Kaufman*, பிறப்பு: திசம்பர் 25 1980 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 2000-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# ரிச்சார்ட் காஃப்மன்

## வெளி இணைப்பு

ரிச்சார்ட் காஃப்மன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.
# சாய்சதுரத்திண்மம்

| வகை | பட்டகம் |  |
| --- | --- | --- |
| முகங்கள் | 6 சாய்சதுரங்கள் |  |
| விளிம்புகள் | 12 |  |
| உச்சிகள் | 8 |  |
| சமச்சீர்குலம் | *C*<sub>*i*</sub>, [2<sup>+</sup>,2<sup>+</sup>], (1x) |  |
| பண்புகள் | குவிவு, zonohedron | } |  
வடிவவியலில் **சாய்சதுரத்திண்மம்** (*rhombohedron*) என்பது ஆறு முகங்கள் கொண்டஒரு குவிவு திண்ம வடிவாகும். இது ஒரு சிறப்புவகை இணைகரத்திண்மம். இதன் ஆறு முகங்களும் சாய்சதுர வடிவில் அமைந்திருக்கும். பொதுவாக ஒரு சாய்சதுரத்திண்மத்தில் எதிரெதிர் சோடி முகங்கள் சர்வசம சாய்சதுரங்களாக அமையும்.  
ஆறு சாய்சதுரமுகங்களில் உள்ள அனைத்து விரிகோணமற்ற கோணங்களும் சமமாகக் கொண்ட சாய்சதுரத்திண்மமானது மூன்றுகோண பட்டமுகத்திண்மம் (trigonal trapezohedron) என அழைக்கப்படும். அதாவது இந்த மூன்றுகோண பட்டமுகத்திண்மத்தில் ஆறுமுகங்களும் சர்வசம சாய்சதுரங்களாக அமைகின்றன. கனசதுரம், மூன்றுகோண பட்டமுகத்திண்மங்களில் ஒரு சிறப்புவகை.
# அல்பெர்ட் லேன்

**அல்பெர்ட் பிரெடரிக் லேன்** *(Albert Frederick Lane)* , பிறப்பு: ஆகத்து 29 1885, இறப்பு: யூலை 1948) இங்கிலாந்து நாட்டு அணியின் தொழில்முறைசாரா துடுப்பாட்டக்காரர் ஆவார். இவர் செல்லமாக சிபைனி என்ற பெயராலும் அழைக்கப்பட்டார். வார்விக்சையர் மற்றும் வோர்செசுடெர்சையர் ஆகியவிரு மாவட்டங்களுக்காகவும் 1914 மற்றும் 1932 ஆம் ஆண்டுகளுக்கு இடையில் விளையாடியுள்ளார். இதற்கு முன்னதாக சிறிய மாவட்டப் போட்டிகளில் சிடாபோர்டுசையர் அணிக்காக விளையாடியுள்ளார்.  
லேன் தனது முதலாவது முதல்தரப் போட்டியில் 1914 ஆம் ஆண்டு மே மாதம் வோர்செசுடெர்சையர் மாவட்டத்திற்காக டெர்பி நகரில் நடந்த துடுப்பாட்டப் போட்டியில் அறிமுகமானார். அப்போட்டியில் டெர்பிசையர் அணி ஒரு இன்னிங்சு மற்றும் 158 ஓட்டங்கள் வித்தியாசத்தில் வெற்றி பெற்றது. லேனின் ஆட்டம் அவ்வளவாக எடுபடவில்லை. அப்போட்டியில் அவர் ஆடுநர் எவரையும் வீழ்த்தவில்லை. 3 மற்றும் 0 ஓட்டங்களையே அவர் எடுத்தார். அம்மாதத்தைத் தொடர்ந்து நடைபெற்ற அடுத்த ஆட்டத்தில் இவரது ஆட்டம் சற்று மேம்பட்டது. கோல்செசுடரில் நடந்த எசெக்சு மாவட்டத்திற்கு எதிரான ஆட்டத்தில் இவரது அணி தோற்றாலும் இரண்டாவது முறையில் இவர் 26 ஓட்டங்கள் எடுத்து ஆட்டமிழக்காமல் இருந்தார். ஆனால் 22–1–94–0. என்ற போக்கிலான பந்துவீச்சு அவரது அணிக்கு உதவவில்லை. இறுதியாக அவர் தன்னுடைய மூன்றாவது முயற்சியில், அவரது கன்னி ஆட்டக்காரரை வீழ்த்தினார். யூன் மாத இறுதியில் டட்லியில் நடைபெற்ற அப்போட்டியில் இவர் தன்னந்தனியாகப் போராடினார். ஆம்ப்சையர் அணிக்காக விளையாடிய முக்கியமான இடதுகை ஆட்டக்காரர் பில் மீடை ஆட்டமிழக்கச் செய்தார். அத்தொடரில் அவர் எட்டு ஆடுநர்களின் விக்கெட்டுகளை 55.50 என்ற சராசரியில் வீழ்த்தியிருந்தார் என்பதும் இரண்டு அரைசத ஒட்டங்களையும் எடுத்திருந்தார்.  
முதல் உலகப் போர், லேனின் முதல் தர துடுப்பாட்டப் போட்டிகளை ஐந்து ஆண்டுகளுக்குத் தடுத்து நிறுத்தியது. மீண்டும் இவர் 1919 ஆம் ஆண்டில் வார்விக்சையர் அணிக்காக ஆடத் தொடங்கினார். இத்தொடரில் பல ஆட்டங்கள் விளையாடிய இவர் 28.26 பந்துச் சராசரியில் 19 விக்கெட்டுகளை வீழ்த்தினார். அதைத் தொடர்ந்து அடுத்தடுத்த போட்டிகளில் யோர்க்சையர் அணிக்கு எதிராக 4-58 மற்றும் நார்த்தாம்டன்சையருக்கு எதிராக சிறந்த பந்து வீச்சை 4-56 எனவும் கொடுத்தார் 1920 ஆம் ஆண்டில் ஆடாமலிருந்த இவர் 1921 இல் சில ஆட்டங்களில் விளையாடினார். அதன்பிறகு நீண்டநாட்கள் விளையாடாமல் இருந்த இவரது வார்விக்சையர் துடுப்பாட்ட வாழ்வு முடிவுக்கு வந்தது.  
1927ஆம் ஆண்டு லேன் மீண்டும் வோர்செசுடெர்சையருக்கு திரும்பி அவர்களுக்காக மூன்று ஆண்டுகளில் 34 ஆட்டங்கள் விளையாடினார். 1928 மற்றும் 1929 ஆம் ஆண்டு காலத்தில் மூன்று முறை தலைமைப் பொறுப்பும் ஏற்று விளையாடினார். இவருடைய புதிய மாவட்ட அணி மிகவும் பலவீணமான அணியாக அந்நேரத்தில் இருந்தது. 1927 மற்றும் 1928 ஆம் ஆண்டு போட்டிகளில் கடைசி இடத்தையும் 1929 ஆம் ஆண்டு போட்டியில் கடைசிக்கு முந்தைய இடத்தையுமே அவ்வணியால் பெறமுடிந்தது.
எசெக்சு மாவட்ட அணிக்கு எதிராக 1929 இல் நடைபெற்ற ஒரு போட்டியில் இவர் கடைசி ஆட்டக்காரராக களமிறங்கி 70 ஒட்டங்கள் மற்றும் ஆட்டமிழக்காமல் 60 ஒட்டங்கள் எடுத்து அணிக்கு வெற்றியைத் தேடித் தந்தார். இவருடைய இந்தச் சிறப்பான ஆட்டம் அந்த அணிக்கு இரண்டு ஆண்டுகளுக்குப் பின்னர் ஒரு வெற்றியைப் பெற காரணமாகியது.
# அல்பெர்ட் லேன்

## வெளி இணைப்பு

அல்பெர்ட் லேன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.
# காலின் நைட்

** காலின் நைட் ** (*Colin Knight *, பிறப்பு: மே 24 1956 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1992 ல், ஏ-தர துடுப்பாட்டப் போட்டியில் பங்குகொண்டார்.
# காலின் நைட்

## வெளி இணைப்பு

காலின் நைட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.
# குர்தீப் கன்டொலா

**குர்தீப் கன்டொலா ** *(Gurdeep Kandola *, பிறப்பு: மார்ச்சு 6 1980), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# குர்தீப் கன்டொலா

## வெளி இணைப்பு

குர்தீப் கன்டொலா - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.
# முள்முருக்கு

**முள் முருக்கை** அல்லது **கலியாணமுருங்கை** (*Erythrina variegata*) என்பது ஆசியாவினதும், கிழக்கு ஆபிரிக்காவினதும் வெப்பவலயப் பகுதிகள், வடக்கு ஆத்திரேலியா, இந்தியப் பெருங்கடல் தீவுகள், பிஜிக்குக் கிழக்கில் உள்ள பசிபிக் பெருங்கடல் தீவுகள் ஆகியவற்றைச் சேர்ந்த, கிளைகளில் முட்களைக் கொண்ட ஒரு மரம் ஆகும். இதற்கு *எரித்ரைனா இண்டிக்கா* (*Erythrina indica*) என்ற மாற்று அறிவியல் பெயரும் உண்டு.
# முள்முருக்கு

## பெயர்கள்

இதற்கு **கல்யாண முருங்கை முள்முருங்கை, கிஞ்சுகம், கவிர், புழகு, முள்முருக்கு, மலை எருக்கு** போன்ற பெயர்கள் உண்டு. முருங்கை போல் கிளைகளை வெட்டி வைத்தால் வேர் பிடித்து வளரும் தன்மையுடையது. மரத்தின் தண்டில் முட்கள் ஆங்காங்கே இருப்பதால், ‘முள்’முருங்கை என்று பெயர் பெற்றது. முருக்கு (பலாசம்) மற்றும் முள் முருக்கு ஆகிய தாவரங்கள், ஒரே தாவரக் குடும்பத்தைச் சேர்ந்ததால், வேறுபடுத்திக் காட்ட ‘முள்’முருக்கு எனும் பெயர் சூட்டப்பட்டிருக்கலாம்.
# முள்முருக்கு

## விளக்கம்

இது 27 மீட்டர் உயரம் வரை வளரக்கூடியது. மூன்று சிற்றிலைகளுடன் கூடிய கூட்டிலை வடிவம் கொண்ட இதன் இலைகளின் காம்பு 20 செமீ வரை நீளம் உள்ளது. ஒவ்வொரு சிற்றிலையும் 15 செமீ நீள, அகலங்களை உடையதாக இருக்கக் கூடும். இதன் மணமில்லாத செந்நிறப் பூக்கள் அடர்த்தியாகக் காணப்படும். அவரை போன்ற பருப்புக்கனிகள் (pods) 15 செமீ வரை நீளமான உருளை வடிவம் கொண்டவை. விதைகள் சிவந்த மண்ணிறத்தில் இருக்கும். இம்மரம் ஓர் அழகூட்டும் தாவரம் என்ற வகையிலும் மதிப்பு உள்ளது. இவ்வினத்தில் பல வேறுபாடுகள் உண்டு. இலை நரம்புகள் மஞ்சள் அல்லது இளம் பச்சை நிறத்தில் உள்ள *பார்செல்லி* வகை, வெண்ணிறப் பூக்கள் கொண்ட *அல்பா* வகை என்பன குறிப்பிடத் தக்கவை. இத் தாவரத்தை விதை மூலமாகவோ அல்லது பதியமுறை (Vegitative) மூலமாகவோ வளர்க்க முடியும். கிளைகளை நட்டு வளர்ப்பதே பொதுவாகக் கையாளப்படுவதும் இலகுவானதுமான முறையாகும்.
# முள்முருக்கு

## இலக்கியப் பயன்பாடு

ஏறத்தாழ 2000-2200 ஆண்டுகளாக முருக்கு என்னும் பெயர் வழங்கிவந்துள்ளது. சங்க இலக்கியத்திலே வந்துள்ள சில இடங்கள்:  
- செம் பூ முருக்கின் நன் நார் களைந்து - குறுந்தொகை 156/2
- கரு நனை அவிழ்ந்த ஊழ்_உறு முருக்கின்; எரி மருள் பூ சினை இன சிதர் ஆர்ப்ப - அகம் 41/2,3
- செம் முகை அவிழ்ந்த முள் முதிர் முருக்கின் -அகம் 99/2
- பொங்கு அழல் முருக்கின் ஒண் குரல் மாந்தி - அகம் 277/17  
(அழல் என்றால் தீ)  
கலித்தொகையில், *பிணி விடு முருக்கு இதழ் அணி கயத்து உதிர்ந்து உக* - கலி 33/'''
என்று பிணிவிடுப்பதைக் குறிக்கின்றார்கள்.
# முள்முருக்கு

## மேலும் பார்க்க

- மரங்கள் பட்டியல்
# தமிழ்நாட்டு ஊர்ச் சிறப்புகளின் பட்டியல்

ஊர்களும் நகரங்களும் பல இருந்தாலும் சில ஊர்கள் மட்டும் ஒரு சில பொருள்களுக்காகவும் அவற்றின் தரத்திற்காகவும் மிகவும் சிறப்பாக அறியப்படுகின்றன. இவ்வாறு அறியப்படும் பொருள்களுக்குத் தற்போது புவிசார் குறியீடு (Geographical Indication) வழங்கும் முறை கூட உள்ளது.
# தமிழ்நாட்டு ஊர்ச் சிறப்புகளின் பட்டியல்

## ஊர்களும் அவற்றின் சிறப்புகளும்

| 1 | பண்ருட்டி | பலாப்பழம் | - |
| --- | --- | --- | --- |
| 2 | சேலம் | மாம்பழம், வெண்பட்டு | ஆம் (வெண்பட்டு) |
| 3 | மதுரை | மல்லிகைப்பூ, சுங்குடி சேலை, ஜிகர்தண்டா, பன் பரோட்டா | ஆம் (சுங்குடி சேலை, மல்லிகை) |
| 4 | திருவண்ணாமலை | சாமந்தி பூ, அரளி பூ, குண்டு மாங்காய் ஏலக்கி வாழைப்பழம் | ஆம் (ஏலக்கி வாழைப்பழம்) |
| 5 | பழனி | பஞ்சாமிர்தம் | - |
| 6 | தூத்துக்குடி | மக்ரூன், உப்பு | - |
| 7 | கோவில்பட்டி | கடலை மிட்டாய் | - |
| 8 | திருநெல்வேலி | அல்வா | - |
| 9 | பரங்கிப்பேட்டை | அல்வா | - |
| 10 | ஸ்ரீவில்லிப்புத்தூர் | பால்கோவா | - |
| 11 | காரைக்குடி | செட்டிநாடு சமையல் | - |
| 12 | தஞ்சாவூர் | தலையாட்டி பொம்மை, தஞ்சாவூர் ஓவியங்கள், தஞ்சாவூர் தட்டு, வீணை | ஆம் (நான்கும்) |
| 13 | காஞ்சிபுரம் | பட்டுப்புடவை | ஆம் |
| 14 | திண்டுக்கல் | பூட்டு, பிரியாணி | - |
| 15 | ஆம்பூர் | பிரியாணி | - |
| 16 | சிவகாசி | பட்டாசு, நாட்காட்டி | - |
| 17 | திருப்பூர் | பனியன் | - |
| 18 | கும்பகோணம் | பாக்குச் சீவல், காஃபி, வெற்றிலை | - |
| 19 | நாகர்கோவில் | மட்டி, நேந்திரம், வத்தல், நாட்டு மருந்து | - |
| 20 | மார்த்தாண்டம் | தேன் | - |
| 21 | தேனி | கரும்பு | - |
| 22 | ஊத்துக்குளி | வெண்ணெய் | - |
| 23 | பத்தமடை | பாய் | ஆம் |
| 24 | திருச்செந்தூர் | கருப்பட்டி | - |
| 25 | வாணியம்பாடி | பிரியாணி | - |
| 26 | பவானி | ஜமக்காளம் | ஆம் |
| 27 | ஆரணி | பட்டு | ஆம் |
| 28 | சிறுமலை | மலை வாழை | ஆம் |
| 29 | நாச்சியார்கோயில் | விளக்கு | ஆம் |
| 30 | திருப்பாச்சேத்தி | அரிவாள் | - |
| 31 | விருதுநகர் | புரோட்டா | - |
| 32 | சின்னாளப்பட்டி | கண்டாங்கி சேலை | - |
| 33 | உடன்குடி | கருப்பட்டி | - |
| 34 | மணப்பாறை | முறுக்கு, உழவு மாடு | - |
| 35 | அலங்காநல்லூர் | ஜல்லிக்கட்டு | - |
| 36 | பாலமேடு | ஜல்லிக்கட்டு | - |
| 37 | சோழவந்தான் | வெற்றிலை | - |
| 38 | ராஜபாளையம் | நாய் | - |
| 39 | சிப்பிப்பாறை | நாய் | - |
| 40 | செங்கோட்டை | நாய் | - |
| 41 | பொள்ளாச்சி | இளநீர் | - |
| 42 | கரூர் | படுக்கை விரிப்பு | - |
| 43 | தென்காசி | அல்வா | - |
| 44 | காங்கேயம்  | காளை, நாட்டுமாடு | } |
# பண இருப்பு வீதம்

**இருப்பு வைப்புத் தேவை ** அல்லது **பண இருப்பு வீதம்** (*reserve requirement* or *cash reserve ratio*) என்பது ஒவ்வொரு வணிகமாற்றும் வங்கியும் தனது வாடிக்கையாளர்களிடமிருந்து பெறப்பட்ட வைப்புக்கள் அல்லது பத்திரங்களிலிருந்து (கடன் கொடுக்காது) குறைந்த அளவாக வைத்திருக்க வேண்டிய பண இருப்பை குறித்த நடுவண் வங்கி விதிக்கும் ஓர் கட்டுப்பாடு ஆகும். இந்தத் தொகை பொதுவாக வங்கியின் பணவைப்பறையிலோ நடுவண் வங்கியிடம் வைப்புக் கணக்கிலோ வைக்கப்பட்டிருக்கும்.  
இருப்பு வீதம் சிலநேரங்களில் பணவியல் கொள்கையின் ஓர் கருவியாக பயன்படுத்தப்படும். இதன்மூலம் கடன் வழங்கல் அளவை மாற்றமடைந்து நாட்டின் கடன் வாங்கும் திறனும் வட்டி வீதங்களும் பாதிப்படைகின்றன.. மேற்கத்திய நடுவண் வங்கிகள் குறைந்த மிகை இருப்பு உள்ள வங்கிகளுக்கு பண நீர்மைச் சிக்கல்களை ஏற்படுத்துவதால் அருகாகவே இருப்பு வீதத்தை மாற்றுகின்றன; பெரும்பாலும் திறந்த சந்தைகள் மூலம் (அரசு கடன் பத்திரங்களை வாங்கியோ விற்றோ) பணவியல் கொள்கையை நிறைவேற்றுவதை விரும்புகின்றன. சீனாவின் மக்கள் வங்கியும் இந்திய ரிசர்வ் வங்கியும் இருப்பு வீத விகிதம் மூலம் பணவீக்கத்தை கட்டுப்படுத்துகின்றன .
# டிரான்ஸ்ஃபார்மர்ஸ் கதாப்பாத்திரங்களின் பட்டியல்

டிரான்ஸ்ஃபார்மர்ஸ் திரைப்படங்கள் மைக்கேல் பேய் (Michael Bay) என்பவரால் இயக்கப்பட்டு, ஸ்டீவென் ஸ்பீல்பர்க் (Steven Spielberg) என்பவரால் தயாரிக்கப்படுகிறது. டிரான்ஸ்ஃபார்மர்ஸின் கதை ஆட்டோபாட்கள் (Autobots) மற்றும் டிசெப்டிகான்களுக்கு (Decepticons) இடையேயான யுத்தத்தில் நடுவே மாட்டிக் கொள்ளும் சாம் விட்விக்கியை (Sam Witwicky) (ஷியா லாபியாஃப்) சுற்றியே உள்ளது.
# டிரான்ஸ்ஃபார்மர்ஸ் கதாப்பாத்திரங்களின் பட்டியல்

## மனிதர்கள்

### சாம் விட்விக்கி

மெகாட்ரானை கொன்ற சாம் விட்விக்கி (Sam Witwicky) என்னும் இள வயதினர் ஷியா லாபிஹப் நடித்துள்ளார். இந்த திரைப்படத்தில் சாம் தன் பெற்றோராலும், தன் பாதுகாவலன் பம்புல்பியால் மிகவும் பாதுகாக்கபடுவதையும், உலக மீட்பன் என்ற தன் முத்திரையை விட்டு சுய முன்னேற்றம் அடைந்து மற்றவர்களை போல் சாதாரண வாழ்க்கை வாழ விரும்புகிறார். அவர் ஈஸ்டு கோஸ்டு கல்லூரியில் வானியல் படிப்பு படித்து வருகிறார். இந்த சமயத்தில் அவருக்கு டிரான்ஸ்ஃபாமர்கள் வாழும் கிரகமாகிய சைபெர்ட்ரோனியன் (Cybertronian) அடையாளங்கள் அவரின் சிந்தனையில் மின்னல் போல் தோன்றுகிறது. இதுவே அவர் பூமியில் டிரான்ஸ்பாமர்களுக்கு சக்தி அளிக்கும் எனர்கானை கண்டுபிடிக்க உதவுகிறது. இந்த தகவலை பெறுவதற்காக இயந்திர மனிதர்களான டிசப்ட்டிகான்கள் அவரை துறத்துகின்றனர். 2008 ஆம் ஆண்டு ஜூலை 27 அன்று லாபிஹப் மற்றும் அவருடன் கூட நடித்த நடிகையான இசபெல் லுகாஸ்சுடன் ஆகிய இருவரும் காரில் சென்று கொண்டிருந்த போது விபத்து நேரிட்டது. அந்த விபத்தின் காரணத்தினால் அவர் கையில் அறுவை சிகிச்சை செய்யப்பட்டது. கதையில் இந்த காதாப்பாத்திரத்தை எரிப்பது கதைக்கு தொடர்பில்லாத முடிவாக காணப்படுகிறது. இந்த விபத்திற்கு பிறகு தான் நடிக்கும் காட்சிகள் அல்லாதவற்றை பே படமாக்கியதால் படப்பிடிப்பில் இரண்டு நாள் மட்டுமே தாமதம் ஏற்பட்டதாக லாபிஹப் கூறினார். எதிர்பார்த்த நாட்களுக்கு சில வாரத்திற்கு முன்னதாவே அவருடைய உடல் நலம் தேறியதால், படப்பிடிப்பு உடனே ஆரம்பித்துவிட்டது. லாபிஹப்க்கு கையில் காயம் ஏற்பட்டது போல பே கதையை உருவாக்கினார். அவருடைய படப்பிடிப்பு முடியும் வரை அவருடைய கையை பாதுகாக்கும் வகையில் கதையில் சில திருத்தங்கள் செய்யப்பட்டன. படப்பிடிப்பு முடிவடையும் தருவாயில் இருக்கும் போது லாபிஹப் ஒரு பொருளில் இடித்துக்கொண்டு கண்னை காயப்படுத்திக் கொண்டார். அதை சரி செய்வதற்கு ஏழு தையல் போடவேண்டியிருந்தது. இதன் பிறகு இரண்டு மணி நேரம் கழித்து படப்பிடிப்பில் திரும்பவும் அவர் கலந்து கொண்டார். படத்தின் ஒரு சில காட்சிகளில் அவரின் காயம் நம் கண்களுக்கு புலப்படும்.
# டிரான்ஸ்ஃபார்மர்ஸ் கதாப்பாத்திரங்களின் பட்டியல்

## மனிதர்கள்

### மீகேலா பேன்ஸ்

சாமின் காதலியாக மீகேலா பேன்ஸ் என்ற பெயரில் மெகன் பாக்ஸ் (Megan Fox) நடித்துள்ளார். அவருடைய வறுமையின் காரணத்தினால் அவர் கல்லுரிக்கு செல்ல முடியாத நிலையில் இருப்பதாக சித்தரிக்கப்பட்டுள்ளது. *ஜெனிஃபர்ஸ் பாடி* என்னும் படத்தில் வரும் கதாப்பாத்திரத்திற்காக பாக்ஸ் தன்னுடைய எடையை குறைக்கவேண்டியிருந்தது மற்றும் இரண்டு வாரங்களுக்குள்ளாக எடையை பத்து பவுண்டு அதிகமாக்கவும் வேண்டியிருந்தது. அதற்கு அவர் "ஒல்லியாக இருக்கும் பெண்களை மைக்கிலுக்கு பிடிக்காது" என்று விவரித்தார்."
# டிரான்ஸ்ஃபார்மர்ஸ் கதாப்பாத்திரங்களின் பட்டியல்

## மனிதர்கள்

### மேஜர் வில்லியம் லினாக்ஸா

மேஜர் வில்லியம் லினாக்ஸாக ஜோஷ் டுஹாமெல் (Josh Duhamel) நடிக்கிறார். இந்த கதையில் இவர் அமெரிக்க ஒன்றியத்தின் இராணுவ அதிகாரியாகவும் (ரேஞ்ஜர்) ஆட்டோபாட்களுடன் இருப்பவராகவும் வேடமிடுகிறார். சில நேரங்களில் அந்த கதாப்பாத்திரம் "சக்" (Chuck) என்று அழைப்பட்டிருக்க வேண்டும். அந்த பாத்திரத்திற்கு ஜோனா ஹில் நடித்திருக்கலாம் என்று கருதப்பட்டது.
# டிரான்ஸ்ஃபார்மர்ஸ் கதாப்பாத்திரங்களின் பட்டியல்

## மனிதர்கள்

### செய்மர் சைமன்ஸ்

பூமியில் டிரான்ஸ்ஃபாமர்களின் செயல்பாடுகளை கண்காணிப்பு செய்த துறையின் ஏழாவது பிரிவின் முன்னாள் ஏஜண்டான செய்மர் சைமன்ஸ்சாக, ஜான் டர்ட்ரோ (John Turturro) நடித்துள்ளார்.
# டிரான்ஸ்ஃபார்மர்ஸ் கதாப்பாத்திரங்களின் பட்டியல்

## மனிதர்கள்

### தியோடர் காலொவே

ஜான் பெஞ்சமின் ஹிக்கி அமெரிக்க தேசிய பாதுகாப்பு ஆலோசகரான, தியோடர் காலொவேயாக நடிக்கிறார். ஆட்டோபாட்கள் பூமியிலிருப்பதால் தான் டிசெப்டிகான்கள் இன்னும் இந்த கிரகத்திலிருப்பதாக நம்புகிறார்.
# டிரான்ஸ்ஃபார்மர்ஸ் கதாப்பாத்திரங்களின் பட்டியல்

## மனிதர்கள்

### ஜெனரல் மார்ஷொ

கிளென் மார்ஷொவர் N.E.S.T. யின் தலைவரான ஜெனரல் மார்ஷொவராக நடிக்கிறார். இவர் பெண்டகனிலுள்ள சிறுபடையுடன் தகவல் தொடர்பிலிருக்கிறார். 2007ஆம் ஆண்டு படத்தின் துவக்க சண்டை காட்சியில் பிளாக் அவுட் மூலமாக கொல்லப்படுகிற ஒரு கடற்படை வீரராக ஒரு சிறிய பாத்திரத்தை வகித்தப்பின், இப்போது தன்னுடைய பெயரைக் கொண்ட ஒரு பாத்திரத்தை உருவாக்கியதற்காக இதில் நடிக்க வந்திருக்கிறார்.
# டிரான்ஸ்ஃபார்மர்ஸ் கதாப்பாத்திரங்களின் பட்டியல்

## மனிதர்கள்

### கிராஹாம்

மேத்யு மார்ஸ்டன் (Matthew Marsden) கிராஹாமின் பாத்திரத்தை நடிக்கிறார். இவர் கற்பனைக்குரிய SASFன் ஒரு முகவராகவும் NESTல் சேர்ந்துகொள்ளும் யுனைடட் கிங்க்டமின் சிறப்பு பாதுகாப்பு படைகளின் ஒரு அங்கத்தினராகவும் இருக்கிறார். மார்ஸ்டன் வண்ணப்படத்தொடர்களில் (காமிக்ஸ்) ஆர்வமுள்ளவராக சிறு வயதிலிருந்தே அவைகளைப் படித்து 2007 ஆம் ஆண்டு படத்தை விரும்பியிருந்தார். பே அவருடைய திறமை சோதனையில் (ஆடிஷன்) மிகவும் மகிழ்ச்சியுற்று அந்த பாத்திரத்தின் திரை நேரத்தை அதிகரிக்க முடிவு செய்தார்.
# டிரான்ஸ்ஃபார்மர்ஸ் கதாப்பாத்திரங்களின் பட்டியல்

## மனிதர்கள்

### பேராசிரியர் ஆர்.ஏ. கோலன்

ரெயின் வில்சன் சாமுடைய ஒழுக்கங்கெட்ட பேராசிரியர் ஆர்.ஏ. கோலனாக நடிக்கிறார். வெஸ்லேயன் பல்கலைகழகத்தில் தன்னுடைய பேராசிரியர்கள் ஒருவரை வைத்து இந்த பாத்திரத்தை பே உருவாக்கினார். இந்த பேராசிரியர் தன்னுடைய மாணவிகளிடம் அரட்டையில் ஈடுபட்டதாக வதந்திகள் இருந்தது. அமுவாரி நொலஸ்கோ (Amaury Nolasco) ஜார்க் “ஃபிக்” என்ற தன்னுடைய பாத்திரத்திற்கு புது பொலிவளிக்க அணுகப்பட்டார். ஆனால் அட்டவணைச் சிக்கல்களினால் அவர் அதை நிராகரித்துவிட்டார்.
# டிரான்ஸ்ஃபார்மர்ஸ் கதாப்பாத்திரங்களின் பட்டியல்

## ஆட்டோபாட்கள்
# இணையத்தள வடிவமைப்பு

**வலை வடிவமைப்பு** அல்லது **இணையத்தள வடிவமைப்பு** (*web design*) என்பது வலைப் பக்கங்களை திட்டமிட்டு உருவாக்குதல் ஆகும். வலை வடிவமைப்பானது வலைப்பக்கம் அமைப்பு, உள்ளடக்கம் தயாரித்தல், மற்றும் வரைபட வடிவமைப்பு போன்றவற்றை உள்ளடக்கியுள்ளது. வலைதளங்களானது கெச்டிஎம்எல்(HTML) எனப்படும் நிரல் மொழியை அடிப்படையாக கொண்டவை. வலைப்பக்கமானது எழுத்துக்கள், நிழல்படங்கள்,அசைவூட்டப் படங்கள், காணொளிகள் கொண்டிருக்கலாம். இவை வலை வடிவமைப்பாளரால், மீயுரைக் குறியிடு மொழி மூலம் வலைப் பக்க கட்டமைப்பையும்,விழுத்தொடர் பாணித் தாள்கள் மூலம் தோற்றத்தையும், ஜாவாஸ்கிரிப்ட் மூலம் பயனர் ஊடாடு பக்கங்களையும் உருவாக்க முடியம்.உருவாக்கப்பட்ட வலைப் பக்கங்களை இணைய உலாவி மூலம் படிக்க முடியும்.
# இணையத்தள வடிவமைப்பு

## கருவிகள்

டிரீம்வீவர்(Dreamweaver) , பிரண்ட் பேஜ் (FrontPage) ஆகியவை வலைவடிவமைக்க அதிகமாக பயன்படும் மென்பொருட்களாகும்.
# இணையத்தள வடிவமைப்பு

## இவற்றையும் காண்க

- வலைப் பக்கம்
- உலாவி
- மீயுரைக் குறியிடு மொழி
# மேத்தியூ கே

**மேத்தியூ கே ** (*Matthew Kay *, பிறப்பு: நவம்பர் 9 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2004 ல், ஏ-தர துடுப்பாட்டப் போட்டியில் பங்குகொண்டார்.
# மேத்தியூ கே

## வெளி இணைப்பு

மேத்தியூ கே - கிரிக்கட் ஆக்கைவ்வில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.
# ஹரோல்ட் கேய்

**ஹரோல்ட் கேய் ** (*Harold Kaye *, பிறப்பு: மே 9 1882, இறப்பு: நவம்பர் 6 1953), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 முதல்தர துடுப்பாட்டப் போட்டிகளில் கலந்து கொண்டுள்ளார். 1907-1909/10 ஆண்டுகளில், இங்கிலாந்து முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# ஹரோல்ட் கேய்

## வெளிஇணைப்பு

ஹரோல்ட் கேய் - - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.
# கோபாலகிருஷ்ண காந்தி

**கோபாலகிருஷ்ண காந்தி** (வங்காளம்: গোপালকৃষ্ণ গান্ধী ; ஆங்கிலம்: Gopalkrishno Gandhi; பிறப்பு: ஏப்ரல் 22, 1945) மகாத்மா காந்தியின் பேரன் ஆவார். மகாத்மா காந்தியின் நான்காவது மகன் தேவதாஸ் காந்தியின் மகன். தமிழக அரசியல் தலைவர் சி. ராஜகோபாலாச்சாரியின் மகள்வழி பேரன். இவர் அமெரிக்காவில் பேராசிரியராக பணியாற்றிய இராசமோகன் காந்தியின் தம்பி.
# கோபாலகிருஷ்ண காந்தி

## வாழ்க்கை சுருக்கம்

இந்திய ஆட்சிப் பணிக்கு தேர்வான கோபாலகிருஷ்ண காந்தி, 1968-ம் ஆண்டு முதல் 1985-ம் ஆண்டு வரை தமிழ்நாட்டில் பணிபுரிந்துள்ளார். அதன் பிறகு இந்தியத் துணை குடியரசுத் தலைவரின் செயலாளராகவும், இந்தியக் குடியரசுத் தலைவரின் இணை செயலாளராகவும் பணியாற்றியுள்ளார்.  
1996 ஆம் ஆண்டு தென்னாப்பிரிக்காவிற்கான இந்திய ஹைகமிசனராக நியமிக்கப்பட்டார். 2002 லிருந்து 2004 ஆம் ஆண்டு வரை நோர்வே நாட்டில் இந்திய தூதராக நியமிக்கப்பட்டார்.  
14 டிசம்பர் 2004 முதல் சூலை 2009 முடிய மேற்கு வங்காள மாநில ஆளுநராக பதவியில் இருந்தார். சென்னை கலா சேத்ரா அறக்கட்டளையின் தலைவராக 2011 - 2014-ம் ஆண்டு மே மாதம் முடிய பதவி வகித்தார். தற்சமயம் சென்னையில் வாழ்ந்து வருகிறார்.
# பழனி சுப்பிரமணிய பிள்ளை

**பழனி சுப்பிரமணிய பிள்ளை** (1908–1962) என்பவர் தென்னிந்தியாவைச் சேர்ந்த மிருதங்க இசைக் கலைஞர் ஆவார். இவர் கஞ்சிரா வாசிப்பதிலும் வல்லவராகத் திகழ்ந்தவர்.
# பழனி சுப்பிரமணிய பிள்ளை

## ஆரம்பகால வாழ்க்கை

தமிழ்நாட்டில் ஏப்ரல் 20, 1908 அன்று இவர் பிறந்தார். பெற்றோர்: முத்தையா பிள்ளை - உண்ணாமலை அம்மாள். தந்தை முத்தையா பிள்ளையும் ஒரு மிருதங்க இசைக் கலைஞர் என்பதால் அவரிடமிருந்து இசை கற்கத் தொடங்கினார்.
தொடர்ந்து புதுக்கோட்டை தட்சிணாமூர்த்தி பிள்ளையிடம் மாணவராக மிருதங்கம் கற்றார். தனக்கு 20 வயது ஆவதற்கு முன்பே புகழ்வாய்ந்த பாடகர்களான காஞ்சிபுரம் நாயினாப் பிள்ளை, மழவரயேந்தல் சுப்பராம பாகவதர் மற்றும் முடிகொண்டான் வேங்கடராம ஐயர் ஆகியோருக்கு பக்கவாத்தியமாக மிருதங்கம் வாசித்தார்.
# பழனி சுப்பிரமணிய பிள்ளை

## தொழில் வாழ்க்கை

இவர், கீழே குறிப்பிடப்பட்டுள்ள புகழ்மிக்க கருநாடக இசைப் பாடகர்களுக்கு பக்க வாத்தியமாக மிருதங்கம் வாசித்திருக்கிறார்:  
- செம்பை வைத்தியநாத பாகவதர்
- ஜி. என். பாலசுப்பிரமணியம்
- செம்மங்குடி சீனிவாச ஐயர்
- அரியக்குடி இராமானுஜ ஐயங்கார்
- மதுரை மணி ஐயர்
- மகாராஜபுரம் விஸ்வநாத ஐயர்  
புல்லாங்குழல் கலைஞர் டி. ஆர். மகாலிங்கம் மற்றும் வீணைக் கலைஞர் காரைக்குடி சாம்பசிவ ஐயருக்கு இவர் பக்க வாத்தியம் வாசித்திருக்கிறார்.  
இவரின் குறிப்பிடத்தக்க மாணவர்கள்:  
- டி. ரங்கநாதன் (வீணை தனம்மாளின் பெயரன்)
- எம். என். கந்தசாமி
- திருச்சி சங்கரன்
- தண்டமூரி ராம்மோகன் ராவ்
- பூவாளூர் வெங்கட்ராமன்
- கே. எஸ். காளிதாஸ்
- எஸ். சுவாமிநாதன்
- உடுமலை மயில்சாமி பிள்ளை
- ரகு பிரசாத்
# பழனி சுப்பிரமணிய பிள்ளை

## சிறப்பு

பழனி சுப்ரமணிய பிள்ளை, இடதுகையால் வாசிப்பவர். இதனால் ஆரம்பகாலத்தில் மேடையில் அமர்வதில் பல சிக்கல்களை அவர் எதிர்கொண்டார். *என்ன சிக்கல் என்பது கீழே விவரிக்கப்பட்டுள்ளது:*  
கச்சேரி மேடையில் நாயகமாக 'வாய்ப்பாட்டுக்காரர்' இருக்க, அவரின் இடது பக்கத்தில் வயலின்; வலது பக்கத்தில் மிருதங்கம்... இதுவே நடைமுறை. வயலின் இசைக் கலைஞர் அமரும் இடத்தில் பழனி சுப்ரமணிய பிள்ளை அமர்ந்தால்தான் இடது கையால் சபை நோக்கியபடி வாசிக்க முடியும். ஆனால், எதிர்பக்கம் அமர்ந்து வாசிக்க புகழ்வாய்ந்த வயலின் இசைக் கலைஞர்கள் எதிர்ப்பு தெரிவித்தனர்.  
மேடை நடைமுறையில் ஏற்பட்ட பிணக்கை தீர்த்து வைத்து இவருக்கு தொடர்ந்து தனது கச்சேரிகளில் வாய்ப்பளித்தார், செம்பை வைத்தியநாத பாகவதர். திறமைக்கு முன்னால் நடைமுறைச் சிக்கல்கள் தொலைந்து போயின.  
இவரின் மற்றொரு சிறப்பு இவர் தனது தோற்றத்தில் எடுத்துக்கொண்ட கவனமாகும். எப்போதும் வெள்ளை வேட்டி, வெள்ளை சட்டை அணிவார். வாசனைப் பொருட்களை விரும்பி உபயோகிப்பார். இவரைப் போலவே பாடகர் ஜி. என். பாலசுப்பிரமணியம், வயலின் வித்துவான் மாயவரம் வி. ஆர். கோவிந்தராஜ பிள்ளை இருவரும் நல்ல தோற்றம் கொண்டவர்களாகவும் வாசனைத் திரவியங்கள் பயன்படுத்துபவர்களாகவும் இருந்தார்கள். இவர்கள் மூவரும் சேர்ந்து பங்குபற்றும் கச்சேரிகளின்போது அரங்கில் நறுமணம் கமழும்.  
'லய மேதை பழனி சுப்பிரமணிய பிள்ளை' கட்டுரை, எழுதியவர்:அரங்க.செல்லராமன்; வெளியீடு: தினமணி - இசை விழா மலர் (2011 - 2012)
# விடுதலை (இதழ்)

**விடுதலை** இதழ் பெரியார் சுயமரியாதைப் பிரச்சார நிறுவனத்தால் நடத்தப்பட்டு வரும் பத்திரிக்கை ஆகும். இதன் தற்போதைய ஆசிரியர் கி. வீரமணி ஆவார்.
# விடுதலை (இதழ்)

## வரலாறு

நீதிக் கட்சியால் தோற்றுவிக்கப்பட்டு பிறகு தந்தை பெரியார் அவர்களின் பொறுப்பில் நடத்தப்பட்டது. சூன் 1, 1935ல் வாரம் இருமுறை ஏடாக காலணா விலையில் வெளிவந்தது. சூன் 1, 1937 முதல் நாளேடாக அரையணா விலையில் பெரியார் பொறுப்பில் ஈரோட்டில் இருந்தும் வெளிவந்தது. தொடர்ந்து சென்னையிலிருந்து வெளியாகிக் கொண்டிருக்கிறது.  
தொடக்கத்தில் சென்னையில் 14, மௌண்ட் ரோடு என்ற முகவரியிலிருந்தும் பின்னர் ஈரோடு குடியரசு பணிமனையில் விடுதலை அலுவலகத்திலிருந்தும் பின்னர் சென்னை சிந்தாதரிப்பேட்டை பாலகிருட்ண பிள்ளை தெருவிலிருந்தும், 1965 நவம்பர் முதல் சென்னை பெரியார் திடலிலிருந்தும் விடுதலை வெளிவருகிறது. இதில் டி. ஏ. வி நாதன், பண்டித எஸ். முத்துசாமிபிள்ளை, அ. பொன்னம்பலனார், சாமி. சிதம்பரனார், கா. ந. அண்ணாதுரை, குத்தூசி குருசாமி, மணியம்மை, கி. வீரமணி ஆகியோர் ஆசிரியராக பணியாற்றியுள்ளனர். தற்போதைய ஆசிரியராக திராவிடர் கழகத் தலைவர் கி. வீரமணி உள்ளார்.  
பெரியாரது அண்ணன் மகன் ஈ. வெ. கி. சம்பத், அவரிடமிருந்து விலகும்வரை அதனை நிர்வகித்து வந்தார். பவளவிழா காணும் இந்நாளிதழ் பெரியாரின் பகுத்தறிவு கொள்கைகளை மக்களிடையே எடுத்துச் செல்லும் ஊடகமாக விளங்கியது. அவரது கொள்கைகள் காரணமாக விளம்பரங்கள் கிடைக்காதபோதும் ஆர்வமிக்க தொண்டர்களின் சந்தாத்தொகை மூலம் நாளிதழை நடத்தி வந்தார். அவர் 1949இல் மணியம்மையை வாரிசாக அறிவித்ததும் திருமண முடிவை தெரிவித்ததும் விடுதலை மூலமேயாகும். தமிழ் அச்சு எழுத்துகளில் மாற்றம் ஏற்படுத்தியதும் இந்த நாளிதழே.
# விடுதலை (இதழ்)

## சமூக நிலைப்பாடுகள்

1939ம் ஆண்டிலேயே ஈழத் தமிழர்களுக்காக குரல் கொடுத்தது. இந்தி எதிர்ப்புப் போராட்டத்தில் மிக கடுமையான விமர்சனங்களை வைத்தது. இராசாசி கொண்டு வந்த குலகல்வி திட்டத்திற்கு கடும் எதிர்ப்பு தெரிவித்து கட்டுரைகள் வெளியிட்டது. தமிழகத்தில் 69 சதவிகித இட ஒதுக்கீட்டிற்கு குரல் கொடுத்தது விடுதலை.
# விடுதலை (இதழ்)

## தடை

1987ம் ஆண்டு கடலூர், மதுரை, சிறைகளில் சிறை அதிகாரிகளால் விடுதலைக்கு தடை போடப்பட்டது. உள்துறை தனிச் செயலாளர் அந்த தடை ஆணையை விலக்கிக் கொண்டதால் 27.11.1987ல் வழக்கு விசாரணை தேவையில்லை என்று நீதியரசர் சத்யதேவ் தீர்ப்பு அளித்தார்
# விடுதலை (இதழ்)

## விடுதலை பற்றி கருத்துகள்

### பெரியார்

ஒழுக்கக் கேடானதும், மூடநம்பிக்கைகளை வளர்க்கக்கூடியதும், தமிழ் மக்களுக்கு சமுதாயத்திலும், அரசியலிலும், உத்தியோகத் துறையிலும் கேடு அளிக்கக் கூடியதுமான காரியங்களை வெளியாக்கி, அக்கேடுகளைப் போக்குவதற்காகப் பாடுபடும் பத்திரிக்கை விடுதலை. விடுதலைப் பத்திரிக்கை இல்லாதிருந்திருந்தால் மேற்கண்ட துறைகளில் ஏற்படும் கேடுகளை ஏன் என்று கேட்க நாதியில்லாமல் போயிருக்கும். (விடுதலை 16.6.1964)
# விடுதலை (இதழ்)

## விடுதலை பற்றி கருத்துகள்

### அண்ணா

தனது இனத்தைத் தட்டி எழுப்ப தன் இனத்தின் இழிவைப் போக்க தன் இனத்தார் அகப்பட்டுள்ள வஞ்சக வலையைக் கிழித்தெறிய பாடுபடும் ஒரே தினசரி விடுதலையே.
# விடுதலை (இதழ்)

## விடுதலை பற்றி கருத்துகள்

### கருணாநிதி

நான் முதலில் படிக்கும் ஏடு விடுதலையே. அறியாமையிலிருந்து விடுதலை ஆதிக்க வெறியிலிருந்து விடுதலை விடுதலைக்காக களத்தில் வாளேந்தி கடும் போர் புரிந்து வரும் விடுதலையே.
# விடுதலை (இதழ்)

## விடுதலை பற்றி கருத்துகள்

### குன்றக்குடி அடிகளார்

தமிழன் வீடு என்பதற்கான அறிவிப்புப் பலகை விடுதலை
# விடுதலை (இதழ்)

## விடுதலை பற்றி கருத்துகள்

### எஸ்.ஏ.டாங்கே

கம்யூனிசக் கொள்கைகளைப் பரப்பும்-உண்மையான தலைவர் பெரியாரும், விடுதலையுமே.
# விடுதலை (இதழ்)

## விடுதலை பற்றி கருத்துகள்

### ஏ.கே. கோபாலன்

கம்யூனிஸ்டுக் கட்சி அடக்குமுறைக்கு உட்பட்டபோது சனநாயக உரிமைக்காக நிமிர்ந்து நின்று கிளர்ச்சி செய்தது திராவிடர் கழக தோழர்களும் விடுதலையுமே.
# விடுதலை (இதழ்)

## விடுதலை பற்றி கருத்துகள்

### கி.ஆ.பெ. விசுவநாதம்

விடுதலை நேர்மை உள்ளவர்களுக்கு நீலோற்பல மாலை. விஷமக் காரர்களுக்கு விரியன் பாம்புக்குட்டி.
# விடுதலை (இதழ்)

## விடுதலை பற்றி கருத்துகள்

### பத்திரிக்கையாளர் சோலை

ரசிய புரட்சி கண்ட மாமேதை லெனினுக்குப் போர் வாளாக இருந்தது இஸ்காரா (தீப்பொறி). சமுதாயப் புரட்சி கண்ட தந்தை பெரியாருக்குக் கேடயமாக இருந்தது- இன்றும் இருப்பது விடுதலை.
# விரைவு அதிரடிப் படை

**விரைவு அதிரடிப் படை** (*Rapid Action Force*) என்பது இந்தியாவின் நடுவண் ரிசர்வ் காவல் படையின் சிறப்புப் படைப்பிரிவு ஆகும். இது 1991 டிசம்பர் 11 இல் ஆரம்பிக்கப்பட்டு 1992 அக்டோபரில் முழுமையான செயல்பாட்டுக்கு வந்தது. இப்படை கலவரம் மற்றும் அது தொடர்பான அமைதியின்மையை கட்டுப்படுத்த உதவுகிறது. இப்படை தற்போது சிஆர்பிஎஃப்ல் உள்ள 99 லிருந்து 108 வரை எண் கொண்ட 10 படைப்பிரிவு கொண்டிருக்கிறது.
# விரைவு அதிரடிப் படை

## கலவர கட்டுப்பாடு

இப்படை கலவரக்காரர்களுக்கு எதிரான இதன் தாக்கத்தை ஏற்படுத்தியுள்ளது. மேலும் இது மக்களின் நம்பிக்கையை மீட்டு வருகிறது. இது இனவாத வன்முறைகளை தடுத்தல் மற்றும் மும்பை தாக்குதல் போன்ற தீவிரவாத தாக்குதல்களை தடுத்தல் போன்ற செயல்களை செம்மையாக செய்துவருகிறது.
# துரும்பு (விளையாட்டு)

**துரும்பு** எனும் விளையாட்டை இதனை எல்லா வயதினரும் ஆணாலும் பெண்ணாலும் விளையாடுவர்.  
துரும்பு என்பது புல்பூண்டுகளின் ஒரு துணுக்கு. விளையாடுவர் அருகிலுள்ள அனைவரையும் விளையாட வைத்து வேடிக்கை பார்த்து எல்லாரையும் திளைக்கச் செய்வது இந்த விளையாட்டு. விளையாடுபவர் யாருக்கும் தெரியாமல் ஒருவர் தலையில் ஒரு சிறு துரும்பை வைத்துவிட்டு  
:ஒரு ஆள் தலையிலே வெள்ளாடு மேயுது
என்பார்.  
எல்லாரும் அவரவர் தலையைத் தொட்டுத் தடவிப் பார்த்துத் தட்டிவிடுவர். இதனைப் பார்த்து பிறரை ஏமாற்றிவிட்டதாக மகிழ்வதும் ஒருவகைத் திளைப்பு.
# துரும்பு (விளையாட்டு)

## மேலும் பார்க்க

- தமிழர் விளையாட்டுகள் (அண்மைய காலம்)
# துரும்பு (விளையாட்டு)

## கருவிநூல்

- கி. ராஜநாராயணன், *வட்டார வழக்குச்சொல் அகராதி,* ராஜபவனம், இடைச்செவல், 627 216, 1982
# தூண் விளையாட்டு

**தூண் விளையாட்டு** சிறுவர் சிறுமியர் தொட்டு விளையாடும் விளையாட்டு. இதை தூண்பிடிச்சு என்றும் கூறுவர்.  
தூணைத் தொட்டுக்கொண்டு நிற்பவரைத் தொடக்கூடாது என வைத்துக்கொண்டு விளையாடுவர்.  
நான்கு தூண்களில் நான்கு பேர் நிற்பர். அவர்களில் ஒருவர் பட்டவராகித் தொடுவார். மற்ற மூவரும் ஓடி வேறு தூணைத் தொடுவர். குறுக்கு நெடுக்குமாகவும், பக்கவாட்டிலும் ஓடுவர். ஒரு தூணை இருவர் பற்றிக்கொண்டு நிற்கக் கூடாது; நின்றால் ஒருவரைத் தொடலாம். அல்லது ஓடும்போது தொடவேண்டும். தொடப்பட்டால் தொடப்பட்டவர் பட்டவராகித் தொடவேண்டும்.  
இதுதான் விளையாட்டு.
# தூண் விளையாட்டு

## மேலும் பார்க்க

- தமிழர் விளையாட்டுகள் (அண்மைய காலம்)
# தூண் விளையாட்டு

## கருவிநூல்

- ஞா. தேவநேயப் பாவாணர், தமிழர் விளையாட்டுக்கள், சைவ சித்தாந்த நூற்பதிப்புக் கழகம் வெளியீடு 1954
# தெள்ளு

**தெள்ளு** என்பது பின்வருபவற்றில் ஒன்றைக் குறிக்கும்.
# தெள்ளு

## தெள்ளுக்காய்

தேத்தாங்கொட்டையைத் தெற்றுக்காய் (strychnos potatorum) எனபர். ஆற்றில் வரும் கலங்கல் நீரைப் பருகவேண்டிய நிலை வரும்போது, ஆற்றுநீரைக் கொண்டுவந்து பானையில் ஊற்றி அதில் தேத்தாங்கொட்டையைப் போட்டு வைப்பர். கலங்கல் அடியில் படிந்து தேளிந்த நீர் மேலே நிற்கும். அதனைத் மேலாக மொண்டு பருகுவர்.  
:தெளிந்த நீர் கொண்ட காய் தேங்காய்.
:தெள் < தெள்ளு < தெளி < தெள்ளுக்காய் < தேத்தாங்காய்  
பொற்கொல்லர்கள் பழைய அணிகலன்களில் படிந்துள்ள அழுக்கினைப் போக்கத் தேத்தாங்கொட்டை ஊறிய நீரில் நுரை பொங்கத் தூரியத்தால் தேய்த்துத் தூய்மை செய்வர்.
தாய்மார் தேத்தாங்கொட்டை நீரில் சில மணி நேரம் ஊறவைத்து எடுத்தே தூய்மை செய்துகொள்வர்.
# தெள்ளு

## தெள்ளுப்பூச்சி

பாலூட்டிகள் மற்றும் பறவைகளில் புறஒட்டுண்ணியாக வாழும் ஒருவகைப் பூச்சியினமாகும். இது குருதியை குத்தியுறுஞ்சும் இயல்புடையது
# தெள்ளு

## தெள்ளுதல்

winnow
# தெள்ளு

## இதனையும் பார்க்க

- தெல்லுக்காய் (கழிச்சிக்கொட்டை, சூட்டுக்கொட்டை)
# பரிவர்த்தனை (சந்தை)

**பரிவர்த்தனை நிலையம்**(Exchange) என்பது பங்கு பத்திரங்கள், பண்டங்கள், அந்நியச் செலாவணி, முன்பேர மற்றும் சூதக ஒப்பந்தங்கள் முதலியவற்றை வாங்கவும், விற்கவும் கட்டமைக்கப்பட்ட வர்த்தக நிலையமாகும். சந்தை(Market) என்பது வணிகவியல் அடிப்படையில் வாங்கல் விற்கல் புரியும் மொத்த அமைப்பைக் குறிப்பதாகும். பரிவர்த்தனை நிலையம்(Exchange) என்பது அச்சந்தையில் உள்ள நிலையங்கள் ஆகும்.  
இடைத்தரகர்களையும், வணிகர்களையும்(விற்கும்/வாங்கும்) பரிவர்த்தனை நிலையம் இணைக்கும். ஒரு காசோலைத் தீர்வகம் போல இரண்டு தரப்பினரையும் ஒழுங்குபடுத்தி குறையீடுகளைட் தவிர்த்து நிதிப் பத்திரங்களைப் பரிமாற்றிக்கொள்ளப் பயன்படுகிறது. பரிவர்த்தனை நிலையம் இருவகைப்படுகிறது.  
*பொருட்களின் அடிப்படையில்:*
- பங்குப் பரிவர்த்தனை நிலையம் அல்லது பத்திரப் பரிவர்த்தனை நிலையம்
- பண்டப் பரிவர்த்தனை நிலையம்
- அந்நியச் செலாவணி பரிவர்த்தனை நிலையம்  
*வணிக அடிப்படையில்:*
- பாரம்பரிய பரிவர்த்தனை நிலையம்
- முன்பேர பரிவர்த்தனை நிலையம்
# 2012 ஆம் ஆண்டுக்கான பத்மபூசன் விருது பெற்றவர்கள் பட்டியல்

2012 ஆம் ஆண்டிற்கான பத்ம பூசண் விருது பெற்றவர்கள் பட்டியல் இது. இனம், தொழில், பதவி அல்லது பாலினம் என்ற வேறுபாடு இல்லாமல், "உயர்ந்த வரிசையின் சிறந்த சேவைக்காக" 2 ஜனவரி 1954 முதல் இந்த விருது வழங்கப்படுகிறது.  
1. சபனா ஆசுமி (சினிமா) - மகாராஷ்டிரம்
1. கலேத் சௌத்ரி(நாடகம்) - மேற்கு வங்கம்
1. ஜதின் தாஸ் (ஓவியம்) - தில்லி
1. பண்டிட் புத்ததேவ் தாஸ் குப்தா (சரோட் இசை) - மேற்கு வங்கம்
1. தர்மேந்திர சிங் தியோல் என்கிற தர்மேந்திரா (சினிமா) - மகாராஷ்டிரம்
1. டி. வி. கோபாலகிருஷ்ணன் (மிருதங்கம்) - தமிழ்நாடு
1. மீரா நாயர் (சினிமா) - தில்லி
1. எம். எஸ். கோபாலகிருஷ்ணன் (வயலின்) - தமிழ்நாடு
1. அனிஷ் கபூர் (நுண்கலை - சிற்பம்) - பிரிட்டன்
1. சத்ய நாராயண் கோயங்கா (எ) எஸ். என். கோயங்கா (சமூக சேவை) - மகாராஷ்டிரம்
1. நீதிபதி பி.சி. ராவ் (பொது விவகாரம்) - ஜெர்மனி
1. ஜார்ஜ் யாங்-பூன் யோ (பொது விவகாரம்) - சிங்கப்பூர்
1. சசிகுமார் சித்ரே (அறிவியல்) - மகாராஷ்டிரம்
1. எம். எஸ். ரகுநாதன் (அறிவியல்) - மகாராஷ்டிரம்
1. எம்.வி. சுப்பையா (தொழில்துறை) - தமிழ்நாடு
1. பி. முத்துராமன் (தொழில்துறை) - மகாராஷ்டிரம்
1. சுரேஷ் எச். அத்வானி (மருத்துவம் - புற்றுநோய்) - மகாராஷ்டிரம்
1. என்.ஹெச். வாடியா (மருத்துவம் - நரம்பியல்) - மகாராஷ்டிரம்
1. தேவி பிரசாத் செட்டி (மருத்துவம் - இதயநோய்) - கருநாடகம்
1. எஸ்.பி.மஜும்தார் (இலக்கியம்) - மகாராஷ்டிரம்
1. வித்யா தேஜியா (இலக்கியம்) - அமெரிக்கா
1. அரவிந்த் பனஹாரியா (இலக்கியம்) - அமெரிக்கா
1. ஜோஸ் பெரைரா (இலக்கியம்) - அமெரிக்கா
1. ஹோமி கே. பாபா (இலக்கியம்) - பிரிட்டன்
1. என். விட்டல் (ஆட்சிப் பணி) - கேரளம்
1. மாதா பிரசாத் (ஆட்சிப் பணி) - உத்தரப் பிரதேசம்
1. ரோனென் சென் (ஆட்சிப் பணி) - மேற்கு வங்கம்
# பத்திரம்

**பத்திரம்**(Security) எனப்படுவது மாற்றத்தக்க, பேரம்சார்ந்த நிதி ஆவணங்களில் ஒன்றாகும். இது சான்றிதழாகவோ, சான்றிதழற்ற மின்னணு அல்லது புத்தக உள்ளீடுகளாகவோ இருக்கும். நிறுவனத்தாலோ அல்லது மற்ற அமைப்பாலோ வழங்கப்படும் உரிமைச் சான்று ஆகும். உரிமை பெற்ற நபர் அந்த பொருளுக்கான உரியவராகவும், வழங்கியவர் உரிமை வழங்குநராகவும் கருதப்படுவார்கள்
# பத்திரம்

## பத்திரங்களின் வகைகள்

- கடன்பத்திரங்கள் (வங்கித் தாள், பிணைப்பத்திரம் (நிதி), கடனீட்டுப் பத்திரம்)
- பங்குப் பத்திரங்கள் (சாதாரண பங்குகள்)
- சார்பிய ஒப்பந்தங்கள் (முன்பேரம், சூதம்)
# விளைபொருள்

**விளைபொருள்**(Commodity) பொருளியலில் என்பது தேவைகளையும் வேண்டியவைகளையும் பூர்த்தி செய்ய உற்பத்தி செய்யப்பட்டு வணிகச் சந்தைக்கு வரும் பொருட்களாகும். விளைபொருள் பண்டங்களின் விலை சந்தை நிலவரத்தைப் பொருத்தே நிர்ணயம் செய்யப்படுகிறது. விளைபொருளின் விற்பனை உடனடி(spot) வணிகம் மற்றும் சார்பிய(derivative) வணிகமாக நடக்கிறது.
# விளைபொருள்

## விளைப்பொருட்கள்

### வேளாண் விளைபொருட்கள்

- அரிசி,
- கோதுமை,
- சோயாபீன்ஸ்,
- சருக்கரை,
- எண்ணெய் வித்துகள்,
- பணப்பயிர்கள் - ஏலம்,காப்பி,தேயிலை,
- ரப்பர் முதலியன.
# விளைபொருள்

## விளைப்பொருட்கள்

### உலோக மூலப்பொருட்கள்

- தங்கம்,
- வெள்ளி,
- தாமிரம்,
- இரும்பு
# விளைபொருள்

## விளைப்பொருட்கள்

### எரிபொருட்கள்

- கச்சா எண்ணெய்,
- நிலக்கரி
# மர்பெல்லா கலங்கரைவிளக்கம்

**மர்பெல்லா கலங்கரைவிளக்கம்** மர்பெல்லா, தென் ஸ்பெயினில் உள்ள ஒரு கலங்கரை விளக்கம் ஆகும். இது 1864 ஆம் ஆண்டு கட்டப்பட்டது. மேலும் இது 29 மீட்டர் உயரமுடையது. இது ஒரு தானியங்கும் மின் விளக்காகும். இந்த விளக்கு ஒளிமின் செல்கள் மூலம் கட்டுப்படுத்தப்படுகிறது. இதன் ஒளி ஒவ்வொரு 14.5 நொடிகளுக்கும் ஒருமுறை பளிச்சிடும். மேலும் இதன் ஒளி அதிகபட்சமாக 22 கடல் மைல்களுக்கு தெரியும்.
# 12 ஆங்ரி மென் (1957 திரைப்படம்)

**12 ஆங்ரி மென்** (12 கோபக்கார மனிதர்கள் - 12 Angry Men) 1957இல் வெளியிடப்பட்ட ஆங்கிலத் திரைப்படம். இது மிகவும் பாரட்டப்பட்ட, இன்றும் போற்றப்படும் ஒரு திரைப்படமாகும். தொலைக்காட்சித் தொடராகத் தயாரிக்கப்பட்டு பின் திரைக்கு வந்த இந்தப்படம் முழுவதும் ஒரு சிறு அறையில் நடைபெறுவதாக இருக்கும்.
# 12 ஆங்ரி மென் (1957 திரைப்படம்)

## கதைச்சுருக்கம்

கொலைக்குற்றம் சாட்டப்பட்டு விசாரிக்கப்பட்ட பதின்ம வயதுச் சிறுவனின் மீதான வழக்கின் பன்னிரண்டு (12) நடுவர்கள் (Jurors), வழக்கின் முடிவின், வழக்கின் மீதான தீர்ப்பளிக்க வழக்கின் நீதிபதி , அவர்களை பணிக்கும் காட்சியில் கதை தொடங்கும். நடுவர்கள் அறையில் (Juror's room), பன்னிரண்டு நடுவர்களும் கூடி இறுதித் தீர்ப்பு குறித்து முடிவெடுக்கத் துவங்குவதிலிருந்து, இறுதியாய் முடிவெடுப்பது வரை நடப்பதே இந்தப்படம்.  
பன்னிரண்டு நடுவர்களும், ஒருங்கிணைந்த முடிவெடுக்கும் வரை தொடரும் அவர்களின் விவாதமே படத்தின் கரு. கூட்டு முடிவு அல்லது அனைவரும் ஒப்புக்கொள்ளும் ஒரே முடிவு என்னும் கருத்தில், இந்தப் படம் உண்மையான மக்களாட்சிக்கான அடிப்படைக் கருத்தை தெளிவாகக் காட்டும்.  
நடுவர் எண் 8 ஆக நடிப்பவர், 1950களில் மிகவும் புகழ்பெற்ற நடிகரான ஹென்றி பாஃன்டா - இவர் இந்தப் படத்தின் தயாரிப்பாளர்களில் ஒருவருமாவார்.  
மற்றெல்லா நடுவர்களும், குற்றம் சாட்டப்பட்ட சிறுவனை, குற்றவாளி என்று முடிவெடுக்கையில், நடுவர் 8 மட்டும் அந்தச் சிறுவனை குற்றவாளி என்பதை முழுமையாக ஏற்றுக் கொள்ள மறுப்பார். மற்ற நடுவர்களின் கோபத்திற்கு இடையில், நடுவர் 8, நடந்த குற்றத்தையும் அது குறித்த விசாரணைகளையும் கலந்து ஆலோசிக்காமல், அந்தப் பதின்ம வயதுச் சிறுவனை குற்றவாளி என ஏற்க மறுப்பார். மற்ற நடுவர்களில் சிலர் தமது அவசர வேலைகள் காரணமாகவும், கலந்து பேசுவதற்கு தயங்கியும் அவசரமாக முடிவெடுக்க முனைவர். நடுவர் 8 அவற்றை மறுப்பதனால் வேறு வழியின்றி வழக்கு குறித்து கலந்து பேசத் துவங்குவர்.  
அதில் துவங்கி, இறுதியாக, அனைத்து நடுவர்களும், ஒருங்கிணைந்து, அந்தச் சிறுவனை, குற்றமற்றவனென்று முடிவெடுப்பதும், பின் நடுவர்கள் அவர்களது நடுவர் பணியை முடித்து தமது பாதைகளில் பிரிவதுடன் படம் முடியும்.
# 12 ஆங்ரி மென் (1957 திரைப்படம்)

## படத்துக்கான வரவேற்பு

1957இல் படம் வெளியிடப்பட்டவுடன் மக்களிடையேயும் பத்திரிக்கைகளிலும் இந்தப்படம் மிகப்பெறும் வரவேற்பைப் பெற்றது. 2007இல், இந்தப் படம், அமெரிக்காவின் தேசிய படக் காப்பகத்தால் லைப்ரரி ஆஃப் காங்கிரஸில் பாதுகாக்கப்படும் பட்டியலில் சேர்க்கப்பட்டது. இந்தப் படம் 'கலாச்சாரத்தின் படியும், வரலாற்றின்படியும் மற்றும் படைப்பு ஒருங்கிணைப்பிலும் சிறந்த திரைப்படமென்று' குறிக்கப்பட்டுள்ளது. இப்படம் ராட்டன் டொமேட்டோஸ் (Rotten Tomatoes) தளத்தின் விமர்சனம் மற்றும் வாசகர் ஏற்பில் 100% மதிப்பு பெற்றுள்ளது.
# 12 ஆங்ரி மென் (1957 திரைப்படம்)

## வேறு மொழிகளில் இந்தப் படம்:

- 1986இல், இயக்குநர் பாசு சாட்டர்ஜீ இந்தப் படத்தை இந்தியில் ஏக் ரூகா ஹுவா பைஸ்லா என்ற பெயரில் தயாரித்திருக்கிறார்.
- 2007இல், ரஷியாவைச் சேர்ந்த நிகிதா மிகல்கோவ், 12 என்ற பெயரில் ரஷிய மொழியில் தயாரித்திருக்கிறார். அந்தப் படம் 64வது வெனிஸ் பட விழாவில் சிறப்புப் பரிசும் பெற்றிருக்கிறது.
# எர்க்குலசு கோபுரம்

**எர்க்குலசின் கோபுரம்** (எசுப்பானியம்: *Torre de Hércules*) பண்டைய உரோமின் கலங்கரை விளக்கம். இது கொருன, கலிசியா, வடமேற்கு எசுப்பானியாவில் இருந்து 2.4 கிலோமீட்டர் தூரத்தில் உள்ள தீபகற்பத்தில் அமைந்துள்ளது.
எசுப்பான்யாவின் வட அட்லாண்டிக் கடற்கரையை நோக்கியுள்ள இந்த கட்டமைப்பு 55 மீட்டர் உயரமுடையது. இந்த கலங்கரை விளக்கம் 1900 வருட பழமையானது மேலும் இது 1791ல் சீரமைக்கப்பட்டது. இதுவே பயன்பாட்டில் உள்ள உலகின் மிகப்பழமையான உரோமானிய கலங்கரை விளக்கம் ஆகும்.